CELEX: C2004/300/48
Language: sk
Date: 2004-12-04 00:00:00
Title: Rozsudok Súdneho dvora (šiesta komora) zo 7. októbra 2004 vo veci C-483/03: Komisia Európskych spoločenstiev proti Spojenému kráľovstvu Veľkej Británie a Severného Írska (Nesplnenie povinnosti členským štátom — Smernica 2001/12/ES, 2001/13/ES a 2001/14/ES — Železnice Spoločenstva — Rozvoj — Licencie železničných podnikov — Rozčlenenie infraštruktúrnych kapacít, tarifikácie infraštruktúry a certifikácie v oblasti bezpečnosti — Neprevzatie v predpísanej lehote)

4.12.2004   
            
            
               SK
            
            
               Úradný vestník Európskej únie
            
            
               C 300/23
            
         
      ROZSUDOK SÚDNEHO DVORA
   
   (šiesta komora)
   zo 7. októbra 2004
   vo veci C-483/03: Komisia Európskych spoločenstiev proti Spojenému kráľovstvu Veľkej Británie a Severného Írska (1)
   
   (Nesplnenie povinnosti členským štátom - Smernica 2001/12/ES, 2001/13/ES a 2001/14/ES - Železnice Spoločenstva - Rozvoj - Licencie železničných podnikov - Rozčlenenie infraštruktúrnych kapacít, tarifikácie infraštruktúry a certifikácie v oblasti bezpečnosti - Neprevzatie v predpísanej lehote)
   (2004/C 300/48)
   Jazyk konania: angličtina
   Vo veci C-483/03, Komisia Európskych spoločenstiev, (splnomocnený zástupca: W. Wils) proti Spojenému kráľovstvu Veľkej Británie a Severného Írska (splnomocnení zástupcovia: M. Demetriou a K. Manji), predmetom ktorej je žaloba o nesplnenie povinnosti podľa článku 226 ES, podaná 19. novembra 2003, Súdny dvor (šiesta komora), v zložení: J.-P. Puissochet, poverený výkonom funkcie predsedu šiestej komory, sudcovia: S. von Bahr a U. Lõhmus (spravodajca), generálny advokát: L. A. Geelhoed, tajomník: R. Grass, vyhlásil dňa 7. októbra 2004 rozsudok, ktorého výrok znie:
   
               1.
            
            
               Spojené kráľovstvo Veľkej Británie a Severného Írska si tým, že neprijalo všetky zákony, iné predpisy a správne opatrenia potrebné na dosiahnutie súladu so smernicou 2001/12/ES Európskeho Parlamentu a Rady z 26. februára 2001, ktorou sa mení a dopĺňa smernica Rady 91/440/EHS o rozvoji železníc spoločenstva, so smernicou Európskeho parlamentu a Rady 2001/13/ES z 26. februára 2001, ktorou sa mení a dopĺňa smernicu Rady 95/18/ES o udeľovaní licencií železničným podnikom a so smernicou Európskeho Parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii, nesplnilo povinnosti, ktoré mu vyplývajú z týchto smerníc.
            
         
               2.
            
            
               Spojené kráľovstvo Veľkej Británie a Severného Írska je povinné nahradiť trovy konania.
            
         
      (1)  Ú. v. EÚ C 7 z 10.1.2004